**Ministru kabineta noteikumu projekta “Kārtība, kādā izvērtē pašvaldību investīciju projektus valsts budžeta aizņēmumu saņemšanai jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai ” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir noteikt kārtību, kādā Vides aizsardzības un reģionālās attīstības ministrija (turpmāk – Ministrija) izvērtē pašvaldību investīciju projektus valsts budžeta aizdevumu saņemšanai jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai ar mērķi mazināt bērnu rindu pirmsskolas izglītības iestādē.Noteikumu projekts stājas spēkā Oficiālo publikāciju un tiesiskās informācijas likuma 7. panta otrajā daļā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par valsts budžetu 2020.gadam” (turpmāk – Likums) 13. panta sestās daļas 4. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Daudzas pašvaldības joprojām nespēj nodrošināt visiem pašvaldībā deklarētajiem bērniem vietas pašvaldības pirmsskolas izglītības iestādēs. Pēc Ministrijas apkopotās informācijas 2019. gada 1. oktobrī kopējā reālā rindā uz pašvaldību pirmsskolas izglītības iestādēm bija 9 973 bērni. Kā viens no risinājumiem, lai uzlabotu pirmsskolas izglītības pakalpojuma pieejamību pašvaldībās, ir nodrošināt pašvaldībām iespējas saņemt aizņēmumus jaunu pirmsskolas izglītības iestāžu būvniecībai vai esošu pirmsskolas izglītības iestāžu paplašināšanai. Noteikumu projekts atrunā kārtību, kā pašvaldībām iesniegt Ministrijai izvērtēšanai investīciju projektus jaunu pirmsskolas izglītības iestāžu būvniecībai vai esošas ēkas paplašināšanai pirmsskolas izglītības iestādes vajadzībām. Pašvaldības savus investīciju projektus iesniegtu Ministrijā mēneša laikā no noteikumu stāšanās spēkā brīža. Kā prioritāte ir noteikti augstas gatavības projekti, kam ir izstrādāts tehniskais projekts vai noslēgts līgums par tehniskā projekta izstrādi, un projekta būvdarbus uzsāk īstenot līdz 2020. gada 31. decembrim. Ministrija mēneša laikā no investīciju projektu iesniegšanas brīža izvērtētu pašvaldību iesniegtos investīciju projektus atklāta projektu pieteikumu konkursa veidā. Pēc izvērtēšanas pašvaldību investīciju projekti tiks sarindoti prioritārā secībā, kuriem ir viszemākās 1 vietas izveides izmaksas pašvaldības pirmsskolas izglītības iestādē, vērtējot pēc kopējām būvdarbu izmaksām. Noteikumu projekta 2.punkts noteic, ka pirmsskolas izglītības iestādes investīciju projektus var iesniegt pašvaldības, ievērojot šādus nosacījumus:2.1. 2019. gada 1. oktobrī bērnu skaits, kuri sasnieguši pusotra gada vecumu un ir rindā uz pašvaldības pirmsskolas izglītības iestādēm, ir lielāks par 100 bērniem, un informācija par bērnu rindu ir iesniegta Ministrijā 2019. gadā;2.2. maksimālais valsts budžeta aizdevuma apjoms nepārsniedz 12 000 *euro* par1 vietas izveidi, kas ir 75 % no kopējām būvdarbu izmaksām dalītas ar šo noteikumu 3.4. apakšpunktā norādīto jauno vietu skaitu, bet nepārsniedzot Likuma 13. panta sestās daļas 1.punktā noteikto valsts budžeta aizdevuma apmēru; 2.3. pašvaldība nodrošina budžeta līdzfinansējumu ne mazāk kā 25% no kopējām būvdarbu izmaksām, ievērojot Likuma 13. panta sestās daļas 2. un 3.punktā noteiktos līdzfinansējuma apmēru un nosacījumus; 2.4. ir izstrādāts tehniskas projekts vai noslēgts līgums par tehniskā projekta izstrādi, projekta būvdarbus uzsāk īstenot līdz 2020. gada 31. decembrim, un tas tiek īstenots ne ilgāk kā līdz 2022.gada beigām. Tehniskajam projektam ir jābūt izstrādātam līdz aizņēmuma pieprasījuma iesniegšanai atbilstoši Ministru kabineta noteiktajai kārtībai, kādā pašvaldības var ņemt aizņēmumus. Ņemot vērā, ka 2020. gadā un vidējā termiņā (2021., 2022. gadā) indikatīvi pieejamais valsts budžeta aizdevumu ikgadējais apjoms ir plānots 7 000 000 *euro*, tad VARAM, īstenojot Likuma 13. panta sestajā daļā noteikto, sagatavos: 1.Prioritāro pašvaldību iesniegto investīciju projektu sarakstu, atbilstoši kopējām valsts budžeta aizdevuma apmēram 2020.gadā un vidējā terminā;2. Papildu (rezerves) projektu sarakstu, kas tiek atbalstīts rindas kārtībā gadījumā, ja ir papildu līdzekļi investīciju projektu atbalstam.Noteikumu projekts noteic, ka pašvaldības pēc Ministru kabineta lēmuma par atbalstāmiem prioritārajiem projektiem līdz 2020.gada 1.jūlijam iesniedz aizņēmuma pieprasījumus atbilstoši Ministru kabineta noteiktajai kārtībai, kādā pašvaldības var ņemt aizņēmumus. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, pašvaldības. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts nodrošinās tiesisko regulējumu, lai pašvaldībām būtu iespējas saņemt aizņēmumus jaunu pirmsskolas izglītības iestāžu būvniecībai vai esošo pirmsskolas izglītības iestāžu paplašināšanai.Tiesiskais regulējums pozitīvi ietekmēs pirmsskolas vecumu bērnus, jo pašvaldības radīs jaunas papildus vietas pašvaldību pirmsskolas izglītības iestādēs. Tādejādi attiecīgajā pašvaldībā deklarētajiem bērniem būs nodrošinātas iespējas apgūt pirmsskolas izglītības programmu pašvaldības pirmsskolas izglītības iestādēs, un nebūs nepieciešamība izmantot privātos pakalpojumu sniedzējus pirmsskolas izglītības programmas apguvei. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskā regulējuma ietekme uz tautsaimniecību un sabiedrības mērķgrupām:1. Nav paredzams, ka noteikumu prasības radīs būtisku ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem. 2. Noteikumu prasības neattiecas uz Nacionālā attīstības plāna rādītājiem mikrolīmenī vai makrolīmenī.3. Noteikumu prasības neattiecas uz konkurenci.4. Noteikumu prasībām nav ietekmes uz vidi. 5. Noteikumu prasībām nav ietekmes uz veselību.6. Noteikumu prasības neskar nevalstiskās organizācijas. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.Pašvaldībām tiks nodrošināta iespēja saņemt aizņēmumus jaunu pirmsskolas izglītības iestāžu būvniecībai vai esošas ēkas paplašināšanai pirmsskolas izglītības iestādes vajadzībām. Rezultātā tiks radītas papildus vietas pašvaldības pirmsskolas izglītības iestādēs, tādā veidā uzlabojot pirmsskolas izglītības pieejamību pašvaldībās. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | n-gads | Turpmākie trīs gadi (*euro*) |
| n+1 | n+2 | n+3 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |   |   |   |   |   |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   |   |   |   |   |   |   |
| 1.2. valsts speciālais budžets |   |   |   |   |   |   |   |
| 1.3. pašvaldību budžets |   |   |   |   |   |   |   |
| 2. Budžeta izdevumi |   |   |   |   |   |   |   |
| 2.1. valsts pamatbudžets |   |   |   |   |   |   |   |
| 2.2. valsts speciālais budžets |   |   |   |   |   |   |   |
| 2.3. pašvaldību budžets |   |   |   |   |   |   |   |
| 3. Finansiālā ietekme |   |   |   |   |   |   |   |
| 3.1. valsts pamatbudžets |   |   |   |   |   |   |   |
| 3.2. speciālais budžets |   |   |   |   |   |   |   |
| 3.3. pašvaldību budžets |   |   |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |   |   |
| 5. Precizēta finansiālā ietekme | X |  | X |  | X |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas |  |
| 8. Cita informācija | Finanšu ministrija sagatavos fiskāli atbildīgus priekšlikumus valsts budžetā aizdevumu nodrošināšanai pašvaldībām minēto normu izpildei, nosakot šiem projektiem pieļaujamo aizdevuma apmēru vidējā termiņā (2020.-2022.gadam) bez pieaugošas tendences, kas nozīmē, ka aizdevuma kopējais apmērs 2021.gadā nepārsniegs kopējo aizdevuma apmēru 2020.gadā. Minētie Finanšu ministrijas priekšlikumi Ministru kabinetā ir skatāmi vienlaikus ar noteikumu projektu.  |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |

|  |
| --- |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts 2020. gada 14. janvārī publicēts Ministrijas tīmekļvietnē: [www.varam.gov.lv](http://www.varam.gov.lv). Pirms noteikumu projekta publicēšanas Ministrijas tīmekļvietnē tika veiktas konsultācijas ar pašvaldībām un Latvijas Lielo pilsētu asociāciju, saņemot pašvaldību komentārus un ievērtējot tos, precizējot noteikumu projektu, t.sk. nedalot projekta attiecināmo un neattiecināmo izmaksu pozīcijas, noteikumu projektā terminoloģiju salāgojot ar Būvniecības likumā noteiktajiem terminiem, skaidrāk aprakstot pašvaldību projektu pieteikumu vērtēšanas kārtību. Ņemot vērā to, ka pašvaldību aizņēmumi ietekmē valsts budžeta deficītu, tika precizēts, ka maksimālais valsts budžeta aizdevuma apjoms nepārsniedz 12 000 *euro* par1 vietas izveidi, kas ir 75 % no kopējām būvdarbu izmaksām dalītas ar jauno vietu skaitu, bet nepārsniedzot Likuma 13. panta sestās daļas 1.puntā noteikto valsts budžeta aizdevuma apmēru.  |
| 3. | Sabiedrības līdzdalības rezultāti | Sabiedrības līdzdalības laikā no 18 pašvaldībām, uz kurām indikatīvi varētu attiekties noteikumu projekts, ievērojot kritēriju par bērnu skaitu rindā uz pirmsskolas izglītības iestādēm (jābūt lielākai par 100 bērniem rindā), papildu iepriekš sniegtajiem komentāriem, 6 pašvaldības sniedza komentārus. Tāpat tika saņemti komentāri no projektēšanas birojiem ar pieredzi pirmsskolas izglītības iestāžu projektēšanā. Saņemtie komentāri tika apkopoti, sniedzot Ministrijas skaidrojumu par izteiktajiem komentāriem, ja tie netika ņemti vērā, un sabiedrības līdzdalības rezultāti 2020.gada 28.janvārī tika publicēti Ministrijas tīmekļvietnē: [www.varam.gov.lv](http://www.varam.gov.lv). Atbilstoši saņemtajiem komentāriem tika veikti precizējumi attiecībā uz attiecināmajām un neattiecināmajām izmaksām, kā arī citi precizējošie labojumi noteikumu projektā.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pašvaldības, Vides aizsardzības un reģionālās attīstības ministrija, Finanšu ministrija, Valsts kase. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta prasību izpildei nav nepieciešams veidot jaunas institūcijas, likvidēt vai reorganizēt esošās institūcijas. Noteikumu projekta prasību izpilde neatstās ietekmi uz cilvēkresursiem. |
| 3. | Cita informācija | Nav |

Vides aizsardzības un

reģionālās attīstības ministrs Juris Pūce

Ilgavižs 66016721

Janis.Ilgavizs@varam.gov.lv